અમેરિકાએ બીજા દેશોના વિદ્યાર્થીઓ માટે પોલિસી કડક કરી દીધી છે. નિયમો (સ્ટુડન્ટ સ્ટેટસ)નું ઉલ્લંઘન કરવાના બીજા જ દિવસે વિદ્યાર્થી અને તેમના પરિવારજનોની ત્યાં હાજરી ગેરકાયદે માનવામાં આવશે, પછી ભલે તેમની વિઝાની સમયમર્યાદા ખતમ ન થઇ હોય. નવા નિયમો 9 ઓગસ્ટથી લાગુ થઇ ગયા છે. આ પહેલા નિયમ એવો હતો કે જે દિવસે દોષ સાબિત થાય અથવા તો ઇમિગ્રન્ટ મામલાઓમાં જજનો આદેશ જાહેર થાય તે દિવસથી અમેરિકામાં નિવાસ ગેરકાયદે માનવામાં આવતો હતો.